cyanic-selkie/wikianc huggingface dataset:
Pehmete kudede sarkoomid
Angiosarkoom
Angiosarkoom areneb endoteliaalsetest kudedest, mis moodustavad lümfi- ja veresoonte sisemise voodri. Kuigi tegemist on väga agressiivse ja kiiresti areneva sarkoomiga, mis nõuab kohest ravi, on suremus angiosarkoomi korral väike. Angiosarkoomi teket on seostatud lümfödeemi esinemisega.
Neurofibrosarkoom
Neurofibrosarkoom ehk neurosarkoom on väga haruldane vähkkasvaja, mis üldjuhul areneb närvirakke ümbritsevast sidekoest, ning mõjutab peamiselt perifeerseid närve. See esineb enamasti kõrges eas inimestel ja on meeste seas kaks korda levinum kui naiste seas. Neurofibrosarkoom metastaseerub alles hilises arengujärgus ning levib tihti kopsudesse. Sümptomid ilmnevad alles siis, kui kasvaja on muutunud piisavalt suureks, mille tagajärjel on valulik kühm läbi naha tuntav. Neurofibrosarkoomid moodustavad ligikaudu 5–7% kõikidest avastatud pehmete kudede sarkoomidest.
Seedesüsteemi sidekoeline kasvaja
Erinevalt enamikust seedesüsteemi kasvajatest on seedesüsteemi sidekoeline kasvaja mesenhümaalset päritolu. Sümptomitest võivad esineda valu ja ebamugavustunne kõhupiirkonnas, verejooksud seedesüsteemis, raskused neelamisel ja madal erütrotsüütide tase veres. Kuigi üldjuhul on tegemist lokaliseeritud kasvajaga, esineb juhtumeid, kus sarkoom on levinud näiteks maksa ja kõhukelmesse. Väga haruldased on metastaasid, mis mõjutavad luukude, kopse või rinnakelmet. Enamikul juhtudel ei levi kasvaja lähedalasuvatesse lümfisõlmedesse. Peamiseks riskirühmaks on inimesed vanuses 50–70 aastat.
Dermatofibrosarkoom
Dermatofibrosarkoom on väga haruldane kasvaja, mis moodustub peamiselt naha dermise ehk pärisnaha kihi rakkudest. Üldjuhul on tegemist healoomulise kasvajaga: metastaase esineb selle sarkoomi puhul vaid 2–5% juhtudest. Dermatofibrosarkoomid moodustavad 2–6% pehmete kudede sarkoomidest. Esineb enamasti rindkerel, kuid ka jäsemetel ning pea- ja kaelapiirkonnas.
Hemangiosarkoom
Hemangiosarkoom on kiiresti kasvav ja väga invasiivne sarkoom, mis esineb peamiselt koertel ja harva ka kassidel. See kasvaja saab alguse veresoonte endoteelist ja jääb reeglina märkamatuks seni, kuni see on kasvanud piisavalt suureks ja metastaseerunud. Tihti on hemangiosarkoomi suurenemise tagajärjeks selle lõhkemine, mis põhjustab ulatusliku verejooksu.
Diagnoosimine
Kõige levinumaks meetodiks pehmete kudede sarkoomide diagnoosimisel on biopsia ja saadud koeproovide histoloogilised uuringud. Lisaks histoloogiale on kasvajarakkude uurimisel kasutusel ka immunohistokeemilised ja tsütogeneetilised meetodid. Suuremahulised translokatsioonid kromosoomides tuvastatakse fluorestseeruva in-situ hübridisatsiooni (FISH) meetodil. Translokatsioone tuvastatakse ka pöördtranskriptsioonil põhinevate meetoditega.
Viimastel aastatel on pehmete kudede sarkoomide geneetilistest uuringutest saadud suurel hulgal andmeid, mis kergendavad diagnoosimist. Tsütogeneetiliste ja karotüüpimisel põhinevate uuringute käigus on avastatud mitmeid spetsiifilisi kõrvalekaldeid, mida saab diagnoosimisel kasutada.
Normaalsete rakkude arenemise kasvajarakkudeks põhjustavad muutused nende geenide avaldumises, mis osalevad rakutsükli regulatsioonis. Kuna eri tüüpi kasvajatel on erinev tekkemehhanism, on geeniekspressiooni mustri alusel võimalik eristada pehmete kudede sarkoomide histoloogilisi tüüpe.
Ravimeetodid
Mida varem pehme koe sarkoom avastatakse, seda tõenäolisem on ravi õnnestumine. Kirurgiline ravi on täiskasvanute sarkoomide puhul valikmeetodiks. Rakendatakse ka kiiritus- ja keemiaravi. Enamasti kasutatakse kõiki meetodeid kombineeritult, täpne raviplaan sõltub sarkoomi tüübist, selle staadiumist ja konkreetsest juhtumist.
Kasvaja kirurgiline eemaldamine
Plastilise kirurgia arengu tõttu on jäsemete pehmete kudede sarkoomide korral jäseme amputeerimine jäänud tagaplaanile ja valdavalt on kasutusel jäsemeid säästvad lahendused. Kasvaja eemaldatakse koos võimalikult suure hulga ümbritseva koega, et vältida kasvaja põhimassist eraldunud rakkude organismi jätmist, mis põhjustaksid kasvaja taastumise. Haava sulgemine ja ümbritsevate kudede taastamine võib pärast sarkoomi eemaldamist kujuneda problemaatiliseks, sest enamasti eemaldatakse suur hulk kude, haav tuleb sulgeda pinge all ning tihti on samaaegselt kasutatud ka kiiritusravi.
Kiiritusravi
Kirurgilise raviga kombineeritakse tihti kiiritusravi, kuid see võib raskendada haavade paranemist ja operatsioonist taastumist. Kiiritusravi võidakse teha enne opereerimist, opereerimise ajal või pärast seda. Enne opereerimist tehtud kiiritusravi tapab kasvaja põhimassist eraldunud rakud, mis võiksid vastasel juhul operatsiooni käigus ümbritsevatesse kudedesse sattuda. Operatsiooni ajal tehtud kiiritusravi võimaldab kasvajale suunata suuremaid kiiritusdoose, mis muidu kasvajat katva rasvkoe ja nahakihi tõttu võimalik ei oleks. Võrreldes operatsioonieelse kiiritusraviga on pärast operatsiooni võimalik kiiritada suuremat koepiirkonda, mis suurendab tõenäosust, et surmatakse ka üksikud ümbritsevatesse kudedesse tunginud kasvajarakud, mis operatsiooni käigus eemaldamata jäid.
Keemiaravi
Kindlad ja ühtsed tõendid keemiaravi efektiivsusest pehmete kudede sarkoomide puhul puuduvad, kuid tõenäoliselt on sellel positiivne mõju patsientide ellujäämusele ja kasvaja taastumise vältimisele. Ligikaudu 30% eemaldatud kasvajatest taastub lokaalselt, see tõenäosus jääb samaks ka järgnevate operatsioonide puhul.
Riskitegurid
Keskmisest sagedamini on pehmete kudede sarkoome täheldatud inimestel, kes puutuvad pidevalt kokku klorofenoolide ja puidusäilitusvahenditega ning fenoksüülühenditel põhinevate herbitsiididega. Ebatavaliselt sageli diagnoositakse maksa angiosarkoomi inimeste seas, kes töötavad vinüülkloriididega, mis on kasutusel PVC ja muude plastide tootmisel.
Inimese herpesviirus 8 põhjustab Kaposi sarkoomi, mis kujutab endast veresoonte endoteelist arenenud sarkoomi, mis esineb peamiselt näopiirkonnas, seljal, alajäsemetel ja suu limaskestadel. Immuunpuudulikkuse tõttu kaasneb Kaposi sarkoom tihti AIDSiga.
Pehmete kudede sarkoomide tekkega on seotud geneetilised tegurid ja muutused DNA-s. Näiteks sünoviaalsarkoomi puhul esineb peaaegu alati translokatsioon X-kromosoomi ja 18. kromosoomi vahel. Pärilik haigus tüüp-1-neurofibromatoos põhjustab muutusi NF1-geenis, mis oluliselt suurendab neurofibrosarkoomi tekkimise riski. On täheldatud ka 1. kromosoomi lühikese õla deletsioone 50%-l leiomüosarkoomi juhtudest.
Pehmete kudede sarkoomide tekkega on seotud ka mutatsioonid RB1, CDKN2A ja P53 valkude geenides, mis kujutavad endast tuumori supressorgeene ja onkogeene.
527 eKr
Aasta 527 enne Kristuse sündi ehk meie ajaarvamist. Vana-Roomas oli see CCXXVII (227.) aasta ab urbe condita.
Ludvika vald
Ludvika on vald (2. järgu haldusüksus) Rootsis Dalarna läänis.
Maratoni lahing
Maratoni lahing (vanakreeka keeles Μάχη τοῦ Μαραθῶνος; Machē tou Marathōnos) võideldi 490. aastal eKr osana Esimesest Pärsia sissetungist Kreekasse Ateena ja Plataia linnriikide ühendväe ning Pärsia suurriigi armee vahel. Lahing oli kulminatsiooniks Pärsia kuninga Dareios I püüetele allutada Kreeka oma võimu alla, ning lõppes kreeklaste otsustava võiduga arvulises ülekaalus olevate pärslaste vastu, mille tulemusel suruti pärslased 10 aastaks Kreekast välja.
Lahingu ajaks olid Vana-Kreeka tugevaimateks linnriikideks kujunenud Ateena ja Sparta. Kui Joonia ülestõus pärslaste poolt 494. aastal eKr Lade lahingu tulemusena viimaks maha suruti, alustas Dareios plaanide tegemist Kreeka vallutamiseks. 490 eKr saatis ta osa oma mereväest väejuhtide Datise ja Artaphernese juhtumise all üle Egeuse mere ülesandega allutada Küklaadide saarestik ning korraldada karistusrünnakuid Ateena ja Eretria vastu. Jõudes kesksuveks eduka sõjalise kampaania järel välja Euboia saareni, õnnestus pärslastel seal asuv Eretria linnriigi keskus ümber piirata ja vallutada. Seejärel suundus Pärsia vägi Atikasse, maabudes Maratoni linna lähistel. Pärsia laevastiku liikumist jälginud ateenlased, kellega liitus ka väeüksus Plataiast, asusid seepeale blokeerima kahte läbipääsu Maratoni rannikutasandikult sisemaale. Ateenlased saatsid abikutse ka spartalastele, kuid parasjagu Spartas peetava religioosne festivali ettekäändel keeldusid nad ateenlasi aitamast.
Kreeklased valisid lahingukohaks soise ja mägise maastiku, et lahutada üksteisest Pärsia ratsavägi ja jalavägi, kellest enamik olid relvastatud vaid viskerelvade ja vibudega, ning vältida nende koordineeritud manöövreid. Seejärel andis Ateena väejuht Militades käsu rünnakuks. Ta oli eelnevalt märkimisväärselt tugevdanud oma lahingurivi tiibu, et meelitada pärslaste parimad võitlejad ründama nõrgana paistvat tsentrit ning seejärel nad tiibadelt täielikult ümbritseda ja puruks lüüa. Pärsia väes puhkes paanika ja nad asusid korratult põgenema oma laevade suunas, mille käigus suur hulk põgenejaid tapeti. Kaotus Maratoni lahingus märkis Esimese Pärsia sissetungikatse ebaõnnestumist ja järelejäänud Pärsia vägi taandus Väike-Aasiasse. Kaotusest hoolimata asus Dareios koguma uut väge, et Kreekat uuesti rünnata, kuid 486. aastal eKr puhkenud mäss Pärsia kontrollitud Egiptuses lükkas rünnakuplaanid määrmata ajaks edasi. Pärast Dareiose surma tõusis Pärsia troonile ta poeg Xerxes I, kes asus planeerima uut sissetungi Kreekasse, mis viimaks algas 480 aastal eKr.
Maratoni lahing oli oluline pöördepunkt Kreeka-Pärsia sõdades, näidates kreeklastele, et Pärsiat on võimalik alistada. Võib öelda, et hilisem kreeklaste järjestikune sõjaline edu tuleneb just võidust Maratoni all. Samuti näitas võit Maratoni all kreeklastele, et nad suudavad lahinguid võita ka ilma spartalasteta, kellele oldi varem tugevalt toetutud. Kuna järgmise kahe sajandi jooksul kujunes tänu pärsiavastastele võitudele välja Klassikaline Kreeka tsivilisatsioon, mis on tugevalt mõjutanud hilisemat lääne ühiskonda, peetakse Maratoni lahingut üheks Vahemere ja Euroopa ajaloo pöördepunktideks.
Alba järv
Alba järv, ka Alva järv, on ajutine järv Lääne maakonnas Lääne-Nigula valla ja Haapsalu linna piiril ning Laheva ja Kadarpiku küla piiril Alba ja Õpsepa talu vahel.
Järve pindala on kõrgveega kuni 22 ha, kõrgeima veetasemega moodustab ühtse veekogu koos Kaldasoo järve ja Kaarupipealse sooga kuni 99 ha.
Järve veetase on kõrgveega 7 m üle merepinna. Suvel jääb järv enamasti kuivaks. Järv on ajutine karstijärv, ainult kurisutega, ilma karstiallikateta alltüübist. Järve põhjaserval on mitu metsakõduga kaetud kurisut, järve põhjas õhukese pinnakattega karstunud paas. Sissevool järve on peamiselt lühikese Kaarupipealse soost lähtuva oja kaudu, väljavool järve vaid väga hea täitumise korral ajutise oja kaudu keskmiselt kord viie aasta jooksul loodenurgast läbi Ants Laikmaa kodupargi Laheva Lekepealse soole.
Järve põhja katab kuival ajal osal alast karstijärvedele eriomane niidutaimestik kaitsealuste kannikeseliikidega, karstumata põhjaga piirkondades madalsoode ja madalsoostunud niitude taimkate. Lühema üleujutuse ajaga alade taimkate sarnaneb ümbritsevate aruniitude ja arumetsade omaga, neis puudub aga sinilill. Järve ala on olnud kasutusel heina- ja karjamaana, seda läbib kiviaed.
Kevadel peatuvad järvel veelinnud, koevad rabakonnad. Järves kalu ei ole.
Tervis (täpsustus)
Tervis võib tähendada ka järgmist:
Heino Kurvet
Heino Kurvet (12. september 1941 Mõisaküla – 9. aprill 2020 Viljandi) oli eesti aerutaja ja treener.
1960–1977 tuli ta 53 korda Eesti NSV meistriks: 24 ühe-, 20 kahe-, 5 neljasüstal ja 4 teatesõidus. Töötas 1965–91 Pärnus treenerina.
Ökosil
AS Ökosil (ka ÖkoSil) on Eesti riigi osalusega aktsiaselts, mis tegeleb suurte keskkonnaprojektidega, samuti osutab keskkonnakorralduslikke ja keskkonnaseire teenuseid. Ettevõtte asutasid Eesti riik ja AS Silmet Grupp.
Ettevõte üks ettevõtmisi oli Sillamäe radioaktiivsete jäätmete hoidla saneerimisprojekt.
Ettevõttes töötab 18 inimest.
Palometsa Pikkjärv
Pikkjärv (ka Palometsa Pikkjärv) on järv Võru maakonnas Võru vallas Verijärve külas. Veekogu pindala on 0,2 ha. Veekogu kaldajoone pikkus on 235 m.
Borivske (täpsustus)
Borivske on kohanimi.
Paide Eesti Selts Ühendus
Paide Eesti Selts Ühendus oli selts Järvamaal Paides.
Selts asutati 1879 nime all Eesti Handverki-Selts Ühhendus Paides.
Seltsi tegevuse hääbus Esimese maailmasõja ajal.
Talisca
Anderson Souza Conceição (enam tuntud kui Anderson Talisca või Talisca; sündinud 1. veebruaril 1994 Feira de Santanas) on Brasiilia jalgpallur, kes mängib ründava poolkaitsja või ründajana Saudi Araabia kõrgliigaklubis Al-Nassr.
Ta alustas klubikarjääri Brasiilia klubis Bahia. Klubi põhimeeskonnas debüteeris ta Brasiilia kõrgliigas 2013. aastal.
2014. aasta juulis siirdus ta 4,75 miljoni euro eest Portugali kõrgliigaklubis Lissaboni Benfica. Talisca sai sellega Bahia läbi aegade kõige kallimaks mängijaks. Benfica meeskonnas mängis ta kaks hooaeg ning tuli mõlemal hooajal klubiga Portugali meistriks. Aastatel 2016–2018 oli ta laenul Türgi kõrgliigaklubis Beşiktaş. Kahe hooajaga lõi ta Türgi kõrgliigas 27 väravat ning tuli hooajal 2016–17 klubiga Türgi meistriks.
Alates hooajast 2021/22 on Talisca mänginud Saudi Araabia kõrgliigaklubis Al-Nassr. Hooajal 2021/22 lõi ta liigas 20 väravat ja jagas sellega väravalööjate arvestuses 2.–3. kohta.
Aastatel 2013–2015 mängis Talisca Brasiilia noortekoondistes.
Wilhelm (Werle)
Wilhelm (enne 1393 või 1394 - 8. september 1436) oli Werle kaasregent aastatel 1418-1425, seejärel ainuvalitseja kuni oma surmani. Pärast 1426. aastat kutsus ta end "Vendide vürstiks". Ta oli Lorenzi ja selle naise Mechthildi poeg.
Elu
Pärast tema isa surma 1393. või 1394. aastal valitses Wilhelmi vanem vend Balthasar Werle-Güstrowit üksi, kuni Wilhelm 1418. aastal kaasvalitsejaks sai. Kui Balthasar 5. aprillil 1421 suri, sai Wilhelmist Werle-Güstrowi ainuvalitseja. Kui Werle-Wareni Christoph 1425. aastal suri, sai Wilhelmist kogu Werle valitseja. Pärast 1426. aastat kutsus ta end "Vendide vürstiks, Güstrowi, Wareni ja Werle isandaks".
Abielu ja lapsed
Wilhelm abiellus esiteks 1422. aastal Anhalt-Kötheni vürsti Albrecht IV tütre Annaga, kes suri 1426. aastal. Siis abiellus ta Pommeri hertsogi Barnim VIII õe Sophiaga. Nad said ühe lapse, Katharine. Nõbude nõusolekul pantis Katharine onu Barnim VII Barthi, Zingsti ja Damgarteni territooriumid 20 000 kuldna eest Katharine kaasavaraks.
Agnes Monica
Agnes Monica Muljoto (sündinud 1. juulil 1986 Jakartas) on Indoneesia laulja ja näitleja.
Wilhelm (Werle)
Abielu ja lapsed
Wilhelmi surmaga hääbus Werle meesliin ja Werle vürstkond läks tagasi Mecklenburgidele. Mecklenburgi valitsejad jätkasid tiitli "Vendide vürst" kasutamist kuni Saksa monarhia kaotamiseni 1918. aastal.
Agnes Monica
Ta alustas oma meelelahutuskarjääri aastal 1992, kui ta oli 6-aastane. Lapsena andis Agnes välja kolm albumit. Lisaks laulmisele oli ta ka saatejuht mitmes televisiooni lastesaates. Agnes on mänginud ka seebiooperites. Tänu oma populaarsusele oli ta Indoneesias kõrgeima palgaga teismeline näitleja.
2003. aastal andis Agnes välja albumi "And the Story Goes". Tema teine ​​album "Whaddup A.. '?!" ilmus 2005. aastal. Ta tegi koostööd Ameerika laulja Keith Martinga.
4. oktoobril 2008 võttis Agnes osa Aasia laulupeost Sŏulis Lõuna-Koreas. Tema kolmas stuudioalbum "Sacredly Agnezious" ilmus 2009. aastal. Aastal 2010 oli ta Indoneesia superstaarisaate kohtunik.
Koger (perekonnanimi)
Koger on eesti perekonnanimi.
Statistika
2022. aasta 1. jaanuari seisuga oli Eestis perekonnanimi Koger 343 inimesel: 157 mehel ja 186 naisel. Perekonnanimede levikult oli Koger meeste puhul 437. kohal ja naiste puhul 377. kohal.
Koger oli kõige levinum perekonnanimi vanuserühmas 0–4 aastat, kus neid on 10 000 elaniku kohta 3,51. Nimi oli kõige sagedasem Pärnu maakonnas, kus seda kandis maakonna 10 000 elaniku kohta keskmiselt 6,71 inimest.
19. sajandi algul pandi pärisorjusest vabastamise käigus mitmes Eesti mõisavallas kokku 18 korral talupoegadele nimeks Koger, Goger ja Kogger (normaalkuju Koger). Neist Tartumaal Sangaste ja Rõngu kihelkonnas kolmel korral, Rannu, Otepää, Puhja ja Tartu-Maarja kihelkonnas ühel korral, Pärnumaal Halliste kihelkonnas kolmel korral ja Pärnu-Elisabethi kihelkonnas korra. Samuti korra Viljandimaal Viljandi ja Helme kihelkonnas, Võrumaal Kanepi ja Saaremaal Kärla kihelkonnas.
Francisco Asenjo Barbieri
pisi|Francisco Asenjo Barbieri Francisco Asenjo Barbieri (3. august 1823 Madrid – 19. veebruar 1894 Madrid) oli hispaania helilooja, dirigent ja muusikateadlane.
Ta õppis Madridi konservatooriumis klaverit Pedro Albénizi, klarnetit R. Brocki, laulmist Baltasar Saldoni ja kompositsiooni Ramón Carniceri juures aastal 1837. Töötas ooperilaulja ja pianistina, oli sõjaväe-teatriorkestris klarnetimängijana, oli rändteatrite koormeister; asutas aastal 1847 ooperit propageeriva ajakirja La Espana musical; oli alates 1868 Madridi konservatooriumi harmoonia ja muusikaajaloo professor, rahvusliku zarzuela üks taaselustajaid, milleks 1856 avati spetsiaalne teater, alates 1866 juhatas Madridi kontserdiühingut; avaldas 1890 suure kogu vanu (15.–16. sajandi) hispaania laule.
Looming
77 zarzuela 't, sh "Au ja parukas" 1850, "Mäng tulega" 1851, "Leib ja sõnnid" 1864, "Krooni briljandid" 1854, "Väike habemeajaja Lavapies'st" 1874, "Juan de Urbina" 1876, "Los fusileros" 1884. Mõned on Hispaanias populaarsed tänaseni.
Viasat History
Viasat History on teleoperaator Viasati tõsielukanal, mis on keskendunud ajaloolistele dokumentaalfilmidele ja dokumentaalsarjadele. Viasat History peakorter asub Londonis Inglismaal. Algselt edastati telepilti vaid Skandinaavia maades, kuid mõne aasta pärast jõuti ka Ida-Euroopa ja Baltikumi turgudeni. Alates 2012. aastast on Viasat History kanalit võimalik vaadata ka HD-kvaliteedis.
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
Välislingid
Viasat History koduleht. (Eesti keeles)
528 eKr
Aasta 528 enne Kristuse sündi ehk meie ajaarvamist. Vana-Roomas oli see CCXXVI (226.) aasta ab urbe condita.
Liimpuit
Liimpuitu kasutatakse puitkonstruktsioonides. Lamineerides mitu väiksemat puidutükki, saadakse üks suur ja tugev struktuuri tugiosa. Neid struktuuri tugiosi kasutatakse vertikaalsete tulpadena või horisontaalsete taladena, samuti kaarja kujuna. Liimpuitu saab valmistada erineva välimuse ja kujuga, näiteks on sellele kerge anda kaarjas kuju. Kahe liimpuidu tugiosa ühenduskohad ühendatakse tavaliselt poltidega või terasest tüüblite ja terasplaatidega.
Liimpuidu valmistamisel on võimalik ära kasutada väheväärtuslikku puitu, see ei vaja ilmtingimata kvaliteetset saematerjali. Nii on võimalik puitmaterjal maksimaalselt ära kasutada.
Liimpuidul on palju väiksem energiasisaldus kui raudbetoonil või terasel ning see on samaväärne või väiksem täispuidu energiasisaldusega. Lamineerimisprotsess võimaldab liimpuidul kauem vastu pidada, kanda raskemaid koormusi ja olla vormitud erikujuliseks. Liimpuit on ⅔ võrra kergem terasest ja 1/6 võrra kergem betoonist. Liimpuidu tootmiseks kuluv energia on kuus korda väiksem kui sama tugevusega terasel.
Tugev ja jäik lamineeritud puit võimaldab taladele ja kaartele pikki vahemaid, ilma et vahepeal peaks olema sambaid, mis omakorda võimaldab rohkem disaini paindlikkust, kui see oleks võimalik traditsioonilisest puidust ehitades. Suurused on piiratud ainult veo- ja käitlemise piirangutega.
Iisaku kihelkond
Iisaku kihelkond (lühend Iis, saksa keeles Kirchspiel Isaak) oli kihelkond Virumaal ja Viru kreisis Eestimaa kubermangus. 400px|pisi|[[Eestimaa kubermangu Rakvere kreis. Liivimaa atlas (1798)]] Kihelkond moodustati 1654. aastal Jõhvi ja Vaivara kihelkonna osadest. Sellistes piirides eksisteeriris kihelkond iseseisvana aastani 1744 ning aastatel 1744–1867 kuulus piirkond Jõhvi ja Viru-Jaagupi kihelkondadesse.
Kihelkond asutati uuesti 1867. aastal peamiselt Jõhvi kihelkonna hõredate lõunapoolsete alade baasil. Väiksel määral hõlmati ka Viru-Jaagupi kihelkonna idaosadest. Kihelkond oli pindalalt suur, kuid hõreda asustusega.
Iisaku kihelkonna mõisad
Kihelkonnas paiknes 10 mõisat – 1 kirikumõis, 4 rüütlimõisast peamõisat koos 4 kõrvalmõisaga ning 1 poolmõis. Lisaks veel 1 karjamõis.
Iisaku kihelkonna pärand
Eesti Rahva Muuseumi vanavarakogujad läksid Iisaku kihelkonda juba muuseumi sünniaastal – 1909. Korjajad olid kunstnik Nikolai Triik ja matemaatikatudeng Eduard Pedak. Matkal koguti 104 eset.
Iisaku kihelkonnas kanti erinevalt teistest Virumaa kihelkondadest kahte tüüpi rahvarõivaid. Iisaku ümbruses kujunes 17.– 18. sajandi paiku välja kakskeelne rahvastik, kes rääkis eesti ja vene segakeelt ning keda kutsuti poluvernikuteks.
Järgmine vanavarakogujate kogumismatk toimus 1920. aastal, koguja oli Tartu Reaalkooli õpilane Theodor Vaas. Praegu on Iisaku kihelkonnast muuseumis 358 eset, 8 kogumismatkapäevikut, 85 etnograafilist joonist, umbes 1000 fotot jm.
Kihelkonna alad tänapäeval
Kihelkonna maad jäävad tänapäeval Ida-Viru maakonna aladele. Kihelkonna keskosa moodustab endise Iisaku valla. Kihelkonna edelapoolsed alad Tudulinna ümbruses moodustavad Alutaguse valla. Kihelkonna lõunaservas asuv Peipsi järve rannikuäär moodustab Alajõe valla peamise osa.
Sergei Novikov (matemaatik)
Sergei Novikov (vene keeles Сергей Петрович Новиков Sergei Petrovitš Novikov; sündinud 20. märtsil 1938 Gorkis) on vene matemaatik, Fieldsi medali kavaler.
Ta on 1967. aastast Moskva riikliku ülikooli matemaatikaprofessor. Tema peamised uurimisvaldkonnad on topoloogia, sümplektiline geomeetria, analüütiline mehaanika, üldrelatiivsusteooria, kvantväljateooria (arendas Wessi-Zumino-Novikovi-Witteni mudelit), tahke keha füüsika ja matemaatiline füüsika.
1970. aastal pälvis ta Fieldsi medali topoloogia-alaste tööde eest.
Haridus- ja töökäik
Ta astus 1955. aastal M. V. Lomonossovi nimelise Moskva Riikliku Ülikooli mehaanika-matemaatikateaduskonda. Esimese kursuse lõpul otsustas ta spetsialiseeruda algebralise topoloogia erialal. Ülikooli lõpetas 1960. aastal. 1964. aastal kaitses ta NSV Liidu TA Steklovi-nimelises matemaatikainstituudis füüsika-matemaatikakandidaadi väitekirja "Гладкие расслоения на сферы" ja 1965. aastal füüsika-matemaatikadoktori kraadi väitekirjaga "Гомотопически эквивалентные гладкие многообразия".
Ta töötas 1963. aastast NSV Liidu TA Steklovi-nimelises matemaatikainstituudis teaduri ja 1964. aastast ühtlasi MRÜ-s õppejõuna diferentsiaalgeomeetria kateedris, 1967. aastast sealsamas professorina. 1971. aastal määrati ta NSV Liidu TA Landau-nimelise teoreetilise füüsika instituudi osakonnajuhatajaks ja 1982. aastal MRÜ kõrgema geomeetria ja topoloogia kateedri juhatajaks.
Valitud teadusakadeemiate liikmeks
Ta on valitud ka Euroopa Teaduste Akadeemia liikmeks.
Isiklikku
Tema isa oli akadeemik Pjotr Novikov, ema matemaatikaprofessor Ljudmilla Keldõš ja onu akadeemik Mstislav Keldõš.
Brahhüteraapia
Brahhüteraapia ehk lähikiiritusravi ehk lühikese fookuskaugusega kiiritusravi on pahaloomuliste kasvajate vastane ravi. Protseduuri käigus viiakse radioaktiivne kiirgusallikas kasvajarakkude hävitamiseks kasvaja lähedale või sisse.
Nikolaus V (Werle)
Nikolaus V (1341. ja 1385. aasta vahel – pärast 21. jaanuari 1408) oli Werle-Goldbergi ja Werle-Wareni isand aastatel 1385 (või 1395) – 1408. Ta oli Johann VI ja selle naise Agnese poeg.
Ta valitses koos oma isaga ja pärast isa surma üksi 1401. aastani. Pärast 1401. aastat valitses ta Werlet koos oma venna Christophiga. Pärast 1397. aastat abiellus ta Pommeri-Wolgasti hertsogi Bogislaw VI tütre Sophiaga.
Nikolaus V suri 1408. aastal ja maeti Doberaner Münsterisse.
Uurdenuga
Uurdenuga on nuga puunõu küljelauadadesse uurde tegemiseks, millesse kinnitati põhi.
Vahtsõjärv
Vahtsõjärv (ka Palometsa Vahtsõjärv) on järv Võru maakonnas Võru vallas Verijärve külas. Veekogu pindala on 0,3 ha. Veekogu kaldajoone pikkus on 207 m.
Uurdenuga
Uurdenuga on Fennoskandiale iseloomulik tööriist, kuid oli üldises kasutuses ka Ingerimaal, Läti põhjaosas ning Eestis, eriti kaua kasutasid seda Avinurme püttsepad. Kadus tarvituselt enamasti 20. sajandi algul.
Noa tera oli 4–5 cm pikk ning varre pikkus oli umbes 0,5 m. Uuret lõigati tööpingil vastava aluse peal, kusjuures uurdenuga hoiti mõlema käega ning lõikele suurema kindluse andmiseks toetati noa vars vastu õlga. Nõulauda hoiti paigal pingist läbikäiva nööri abil, mida sai pingi alt jalaga pingutada. Uure lõigati nelja lõikega – algul kahe tõmmatud kriipsu kohalt risti puusse, seejärel kahe lõikega keskelt poolviltu äärte suunas uurde põhjani välja. Lõpuks lükati keskele jäänud kolmnurkne hari ära.
Põlispuu
Põlispuu on erakordselt suurte mõõtmetega või liigile omasest keskmisest kõrgema vanusega või bioloogilise ja/või kultuuriloolise tähtsusega nii kodumaist päritolu kui ka võõrliigist puu, mis on paiga peamine side minevikuga.
Eestis on 2019. aasta alguse seisuga kaitstavate looduse üksikobjektide hulgas 604 üksikpuud ja puuderühma. Kõiki neid iseloomustab suur esteetiline, ajalooline või kultuurilooline väärtus.
Lepiku tänav (täpsustus)
Lepiku tänav on mitme Eesti asula tänava nimi:
Sten Oja
pisi|Sten Oja
529 eKr
Aasta 529 enne Kristuse sündi ehk meie ajaarvamist. Vana-Roomas oli see CCXXV (225.) aasta ab urbe condita.
Sten Oja
Sten Oja (sündinud 28. augustil 1991 Põltsamaal) on eesti rallikrossisõitja.
Ta õppis 1998–2000 Põltsamaa Ühisgümnaasiumis ja 2000–2007 Võru Kesklinna Gümnaasiumis. 2007–2010 õppis ta Põltsamaa Ametikoolis autotehniku erialal. 2011-2014 Tallinna Tehnikakõrgkoolis.
Võistlemist alustas ta 2004. aastal Lada Samaral. Aastal 2006 tuli esimest korda Eesti meistriks. Aastal 2010 tuli Sten Oja Põhja-Euroopa meistriks klassis NEZ-1600. Aastal 2011 tuli ta Põhja-Euroopa meistriks juba nelikveoliste autode masinaklassis NEZ-4WD.
Ta on esimene eestlane, kes on startinud MM-karussellis supercar klassis rallikrossis. 2014 Canada WRX. Mitteametlikult esimene inimene, kes olnud ühel MM-etapil nii sõitja kui ka mehaanik.
Emilie Bellwood
Emilie Bellwood (eesnimi ka Emmi või Emmy; kuni 1946 Emilie Tõkke; 25. juuni 1916 Odessa, Hersoni kubermang – 24. detsember 1987 Auckland, Uus-Meremaa) oli Eesti ja Uus-Meremaa sportlane (kergejõustiklane ja võimleja), treener ja sporditegelane.
Ta lõpetas 1934. aastal Tallinna Linna 2. Tütarlaste Gümnaasiumi ja 1940. aastal Tartu Ülikooli Kehalise Kasvatuse Instituudi.
Sportlasena
Sportima hakkas ta 1930. aastal Tallinna Võimlemisinstuudis ja ÜENÜ Tallinna osakonna spordiklubis. Tuli kergejõustikus ning võrk- ja korvpallis mitu korda Tallinna koolinoorte meistriks, võitis 1930. aastal Eesti meistrivõistlustel naiste 4 × 100 m teatejooksus hõbeda.
Oli 1935–1937 Eesti Võimlejate Liidu ja ÜENÜ Tallinna osakonna võimlemisinstruktor.
Teise maailmasõja ajal ja järel
Ta läks Teise maailmasõja ajal aastal 1944 Rootsi, tutvus seal uusmeremaalasest kehalise kasvatuse õpetaja James Bellwoodiga ning läks läbi Austraalia 1947. aastal Uus-Meremaale.
Töötas Aucklandi Ülikooli õppejõuna, asutas võimlemisklubi ja oli Otago kehalise kasvatuse kooli juhataja. Esines oma kasvandikega 1968. aastal México ja 1984. aastal Los Angelese olümpiamängude avapidustustel. Tegutses ka suveolümpiamängudel ja maailmameistrivõistlustel võimlemiskohtunikuna, sai 1972. aastal rahvusvahelise kategooria.
Crawford (Texas)
Crawford on linn USA-s Texase osariigis McLennani maakonnas. See asub Wacost umbes 30 km läänes.
Elanike arv on 2020. aasta rahvaloenduse kohaselt 887. Aastal 2010 oli elanikke 717.
Crawford sai linnaõigused 12. augustil 1897.
Crawford on tuntud selle poolest, et linna lähedal Prairie Chapeli rantšos elab endine USA president George W. Bush. pisi|left|Reklaamtahvel Crawfordi piiril umbes 2006. aastal
Kalporo järv
Kalporo järv on järv Võru maakonnas Võru vallas Palometsa külas. Veekogu pindala on 0,2 ha. Veekogu kaldajoone pikkus on 214 m.
Stockholmi Eesti Teater
Stockholmi Eesti Teater oli aastatel 1954–1998 Stockholmis tegutsenud pagulaseestlaste teater.
Teatri eelkäijad olid Stockholmi Eesti Seltsi Näitering (tegutses 1945), Eesti Pagulasteater Rootsis (tegutses 1946–1952) ja Eesti Teater Rootsis (tegutses 1950–1953).
Teatris mängiti nii kodueesti kui ka pagulaskirjanike tükke, tehti eepiliste teoste dramatiseeringuid, mängiti operette.
Lavastused ja lavastajad
1954 Hugo Raudsepp "Roosad prillid" – Aarne Viisimaa
1955 Artur Adson "Lauluisa ja kirjaneitsi" – Valentin Lind
1956 Mika Waltari "Teine noorus" – Lensi Römmer
1956 Hugo Raudsepp "Oheliku orjaveri" – Valentin Lind
Bilal Ag Acherif
Bilal Ag Acherif (sündinud aastal 1977 Malis; perekonnanimi vahel ka kujul Cherif) on Azawadi Rahvusliku Vabastusliikumise (MNLA) peasekretär ning endine lühikest aega iseseisvana püsinud Azawadi Sõltumatu Riigi president.
Stockholmi Eesti Teater
Lavastused ja lavastajad
1957 E. Rislakki "Palangu pakases" – Aarne Viisimaa
Bilal Ag Acherif
Aastatel 1993-2010 viibis ta Liibüas ning õppis riigiteadusi.
Stockholmi Eesti Teater
Lavastused ja lavastajad
1959 G. Kanin "Eilesündinu" – Lensi Römmer
Bilal Ag Acherif
26. juunil 2012 sai ta Põhja-Mali konflikti raames toimunud MNLA ja islamistliku Ühtsuse ja Džihaadi Liikumine Lääne-Aafrikas vahelises lahingus haavata. MNLA kõneisiku sõnul viidi ta Burkina Fasosse meditsiinilist abi saama.
Stockholmi Eesti Teater
Lavastused ja lavastajad
1960 Hugo Raudsepp "Vedelvorst" – Valentin Lind
1961 Marcel Achard "Mees kuu pealt" – Valentin Lind
1962 Agapetus "Oma raha" – Marie Kalbek
1962 E. O´Neill "Oi, noorus!" – Lensi Römmer
1963 Anton Hansen Tammsaare / Andres Särev "Kõrboja peremees" – Marie Kalbek
1963 Hugo Raudsepp "Mees trumpidega" – Valentin Lind
1964 August Kitzberg "Neetud talu" – Marie Kalbek
1965 Arvo Mägi "Saalomoni naised" – Valentin Lind
1965 Eduard Vilde "Pisuhänd" – Lensi Römmer
Saare (perekonnanimi)
Saare on eesti perekonnanimi.
Stockholmi Eesti Teater
Lavastused ja lavastajad
1966 H. Bahr "Elu kontsert" – Marie Kalbek
Saare (perekonnanimi)
2021. aasta 1. jaanuari seisuga oli Eestis perekonnanimi Saare 473 inimesel: 229 mehel ja 244 naisel. Perekonnanimede levikult on Saare meeste puhul 236. kohal ja naiste puhul 248. kohal. Nimi on levinuim Pärnu maakonnas, kus neid on 10 000 elaniku kohta 11,86.
Stockholmi Eesti Teater
Lavastused ja lavastajad
1966 S. Vane "Tundmatu sadama suunas" – Valentin Lind
1967 Mika Waltari "Ambrosio, tule tagasi" – Marie Kalbek
1968 Ilmar Külvet "Lamp ei tohi kustuda" – Lensi Römmer
1969 Arvo Mägi "Neli õuna" – Signe Pinna
1969 Aksel Valgma / Eerik Maasepp " Unustatud laul" – Marie Kalbek
1970 A.H. Tammsaare / Andres Särev "Elu ja armastus" – Lensi Römmer
1971 Arvo Mägi "Rahu maa peal" – Lensi Römmer
1971 Eduard Vilde "Tabamata ime" – Marie Kalbek
1972 August Mälk "Valgus sinu kätes" – Lensi Römmer
1973 Ilmar Talve / Lensi Römmer " Juhansoni reisid" – Lensi Römmer
1974 Arvo Mägi "Vanaema" Agnes Lepp-Kaasik
1974 K. Eerme " Kuid kõik läks teisiti" – Lensi Römmer
1976 Hugo Raudsepp "Mikumärdi" – Agnes Lepp-Kaasik
1976 August Mälk / Lensi Römmer "Õitsev meri" – Lensi Römmer
1977 Agnes Lepp-Kaasik "Lahutus" – Agnes Lepp-Kaasik
1979 Ilmar Külvet "Suletud aken" – Heljo Mängel-Sundsvik
1980 Arvo Mägi "Agamemnoni kojutulek" – Lensi Römmer
1981 Agnes Lepp-Kaasik "Oleme ju ainult inimesed" – Agnes Lepp-Kaasik
1982 Lydia Koidula "Säärane mulk" – Heljo Mängel-Sundsvik
1982 A. H.Tammsaare / Lensi Römmer "Armastuse tähistel" – Lensi Römmer
1983 Karl Ristikivi / Lensi Römmer "Õige mehe koda" – Lensi Römmer
1985 Lensi Römmer "Koidulauliku jälgedes" – Lensi Römmer
1986 Karin Saarsen "Merehunt" – Lensi Römmer
1987 E. von Kleist "Lõhutud kruus" – Lensi Römmer
1989 Lea Trepp "Üllatused" – Lea Trepp
1990 Lea Trepp "Suutäite vahel" – Lea Trepp
1998 August Kitzberg / Lea Trepp "Surnute kättemaks" – Lea Trepp
Alo Aarsalu
Alo Aarsalu (sündinud 23. märtsil 1970) on eesti maalikunstnik.
Maalihariduse omandas 1988–1993 Konrad Mäe nimelises stuudios Kaja Kärneri ja Heldur Viirese käe all. Täiendas end kunstiõpetajate täiendõppes Tallinna Ülikoolis (endises Pedagoogikaülikoolis).
Näitustel esinenud alates aastast 1993 (isikunäitused 2002, 2009, 2010, 2011 ja 2012).
Jõhvi linnapark
Jõhvi linnapark on linnapark Ida-Viru maakonnas Jõhvi linnas. Park võeti looduskaitse alla 1960. Pargi pindala on 41 ha.
Park koosneb kahest osast: vanemast ehk Jõhvi mõisa pargist ja uuemast osast. Park on liigivaene ja seal domineerivad pärismaised puud.
Christoph (Werle)
Christoph (enne 1385 – 25. august 1425) oli 1395. aastast või varem kuni 1425. aastani Werle-Goldbergi ja Werle-Wareni isand. Ta oli Johann VI ja selle naise Agnese poeg.
Amellaster
Amellaster (Aster amellus) on korvõieliste sugukonda kuuluv taimeliik.
Christoph (Werle)
Pärast tema isa surma valitses tema vend Nikolaus V üksi kuni Christophi täisikka jõudmiseni; 1401. aastast valitsesid nad koos. Pärast Nikolaus V surma 1408. aastal valitses Christoph üksi. 4. mail 1418 hakkas ta end kutsuma "Vendide vürstiks". Tõenäoliselt tapeti ta 25. augustil 1425 Pritzwalki lahingus Brandenburgi vastu.
Ta oli tõenäoliselt vallaline ja kindlasti lastetu. Tema surmaga hääbus Werle-Goldbergi liin ja Werle-Goldberg läks tema nõole Wilhelmile.
Kooskora
Kooskora oli küla Tartumaal, ajalooliselt Ahja mõisa alal. Küla jääb tänapäeval Adiste ja Eoste küla alale.
Külast on teateid alates 1627 (Kosskor). Kihelkondlikult kuulus küla Võnnu kihelkonda.
Nõukogude perioodil oli Kooskora küla Põlva külanõukogu koosseisus. Elanike arv 1959. aasta rahvaloenduse järgi oli 46, 1970. aastal 34.
Küla kaotati 1977, mil see liideti Adiste ja Eoste külaga.
Itaalia liir
pisi|500 liiri 1960. [[Hõbe 835.]] Itaalia liir (itaalia keeles lira italiana, tähis ₤, L. või Lit) oli Itaalia rahaühik 1861–2002. 1999–2002 oli liir ametlikult euro "rahvuslik allühik", kuid füüsilisi makseid sai teha ainult liirides.
Enne Teist maailmasõda jagunes liir sajaks tšenteesimoks (centesimo – 'sajandik').
Ehkki paberrahana võeti liir kasutusele 1882. aastal vaid 5- ja 10-liiriste kupüüridena, millele alles 1895. aastal lisandusid 25-liirised, viis inflatsioon 20. sajandi vältel selleni, et 1997. aastal lasti välja isegi 500 000-liirine rahatäht.
Euro tulekul olid kasutusel järgmiste nominaalväärtuste ja kujutistega paberliirid:
Liiri kasutati ka teistes Itaalia riikides: Parma hertsogiriigis enne 1802. aastat ning 1815–59, Napoleon I rajatud Itaalia kuningriigis 1807–1814, Sardiinia kuningriigis 1816–1861, San Marinos 1860. aastatest 2002. aastani, Kirikuriigis 1866–1870 ning Vatikanis 1929–2002. Samuti on liiri nimeline valuuta kasutusel olnud mõnes muus riigis (Iisrael, Malta, Türgi jt).
Sõna "liir" tuleneb ladina sõnast libra, mis tähendab naela kui hõbeda massiühikut.
Eesti Haiglate Liit
Eesti Haiglate Liit on Eesti mittetulundusühing, mis ühendab tervishoiuteenuseid pakkuvaid tööandjaid (sh haiglaid) Eestis. Liit asutati novembris 1994. Liidu peaeesmärk on "liikmete ühiste huvide edendamine tervisevaldkonnas ning koostöö arendamine liikmeks olevate haiglate vahel ning samuti partneritega tervishoiusektoris".
Liidus on 23 liiget.
Per aspera ad astra
Per aspera ad astra või ka Ad astra per aspera on ladinakeelne väljend, mis tähendab "läbi raskuste tähtede poole".
Seda väljendit on sageli kasutatud eri asutuste (nt Jakob Westholmi Gümnaasium), organisatsioonide (nt korporatsioonide Lettgallia ja Amicitia) ja autasude (nt Kolme Tähe orden) deviisina.
Need sõnad on kirja pandud ka näiteks Eesti optiku, astronoomi ja leiutaja Bernhard Schmidti hauakivile.
Tähniline aarum
Tähniline aarum (Arum maculatum L.) ehk aaronikepp on mitmeaastane, võhaliste (Araceae) sugukonda kuuluv rohttaim, mis on levinud Kesk- ja Lõuna-Euroopa niisketel niitudel ja metsades.
Botaaniline iseloomustus
Mitmeaastane 30–60 cm kõrgune rohttaim poolkeraliste või ovaalsete horisontaalsete muguljate risoomidega.
Lehed
Lehed on arvukad, nooljad, juurmised ja spiraalselt asetsevad. Primaarsed külgrood moodustavad vähemalt ühe peamise leheroo. Kõrgema astme leherood moodustavad võrkja mustri.
Paljunemine
Aarum paljuneb vegetatiivselt (risoomiga) ja seemnetega.
Kasvukohad
Aarumi kasvukohtadeks on soe kliimaga alad Lõuna-Euroopas, Ukrainas, Põhja-Kaukaasias, Krimmis ja Gruusias. Tähniline aarum kasvab niiskestes kohtades, enamasti leitakse savi pinnasega metsades, samuti kasvatatakse aedades.
Droog
Juurikas (Ari maculati rhizoma, radix Ari, tuber Ari) kogutakse sügisel. Värsket droogi ei tohi kasutada.
Keemiline koostis
­Alkaloidid: aroniin ja koniin, saponiinid,tsüanogeensed glükosiidid, lektiinid, lima, tärklis.
Toimed ja näidustused
Toimib röga lahtistavalt, higieritust suurendavalt ja mähkivalt. Värske taim ärritab tugevasti limaskesti. Tarvitusel ka homöopaatias. Mungad on aarumit kasutanud bronhiidi raviks. Tänapäeval soovitatakse aarumit kasutada kurgupõletiku ja külmetushaiguse korral. Küpsetatud mugulaid tarvitatakse toiduks. Peaaegu kõik väikeste annuste toksilised ained on ravimid. Aarumi lillede põhjal kasutatakse homöopaatilist preparaati Arum, mida kasutatakse nina limaskesta, suu- ja hingamisteedepõletiku raviks. Enne esinemist kasutavad Arumit paljud lauljad ja oraatorid: aarum normaliseerib nende häält.
Ohud
Värske taim on mürgine, välja arvatud mugul. Mahla sattumine nahale tekitab nahakahjustusi. Marjade söömisel lähevad huuled paiste ning kurk karedaks ja tundetuks, süljeeritus tekib valu, neelamisraskusi, oksendamist, kõhulahtisust ja urineerimishäireid, pulss aeglustub ja kehatemperatuur langeb. 3–12 tundi jooksul võib saabuda surm, inimene on enamasti täie teadvuse juures.
Helmholtzi pool
thumb|273x273px|Helmholtzi pooli skeem Helmholtzi pool on seade, millega saab toota peaaegu homogeenset magnetvälja, nimetatud saksa füüsiku Hermann von Helmholtzi järgi. Seade koosneb kahest võrdsest solenoidist, mille omavaheline kaugus on võrdne solenoidide raadiusega. Helmholtzi pooli kasutatakse ka teaduslikes aparaatides väliste magnetväljade, näiteks Maa magnetvälja, vältimiseks.
Kirjeldus
Helmholtzi pool koosneb kahest identsest ümmargusest magnetpoolist, mis on paigutatud sümmeetriliselt ühele teljele nii, et nende vaheline kaugus d on võrdne poolide raadiusega R. Mõlemale poolile lastakse peale võrdne ja samasuunaline vool. Täielikult homogeenne magnetväli esineb umbes 1/3 poolidevahelises alas.
Seos d = R on vajalik, sest see on kaugus, mille korral on ebaühtlused poolide keskel magnetväljas vähimad.
Helmholtzi pool Eestis
thumb|2015. aastal valmistatud kolmeteljeline Helmholtzi pool koos valmistajatega 2015. aasta suvel ehitas Teadusmalev 2015 Helmholtzi pooli Tartu Observatooriumis. Ehitati kolmeteljeline pool, mis tekitab ühes teljes kuni 250-mikroteslase magnetvälja. Seadeldis valmistati selleks, et katsetada ESTCube'i satelliite ja nende osa magnetväljas, kuna ESTCube-1 satelliidile tekitas probleeme just magnetväli.
Irina Kikkas
Irina Kikkas (aastast 2011 Kikkas-Nõomaa; sündinud 22. juulil 1984 Tallinnas) on Eesti iluvõimleja ja iluvõimlemistreener.
Ta sai 2008. aasta Pekingi OM-il mitmevõistluses 20. koha.
Puiga järv
Puiga järv (ka Pulga järv) on järv Võru maakonnas Võru vallas Puiga külas. Veekogu pindala on 1,1 ha. Veekogu kaldajoone pikkus on 432 m.
530 eKr
Aasta 530 enne Kristuse sündi ehk meie ajaarvamist. Vana-Roomas oli see CCXXIV (224.) aasta ab urbe condita.
Scott S. Sheppard
Scott Sander Sheppard on USA astronoom. Ta on avastanud paljud Jupiteri, Saturni, Uraani ja Neptuuni väikesed kuud. Samuti on ta osalenud Kuiperi vöö objektide, kentauride, komeetide ja Maa-lähedaste asteroidide avastamisel.
Kättemaks
Kättemaks on subjektiivsest õiglustundest lähtuv vastutegu (või -teod) halbade tegude, halva kohtlemise, ebaõigluse, alanduse, solvangu vms. tasumiseks. Kättemaks võib olla otsene (suunatud isikule või isikutele, keda tajutakse süüdlasena) või kaudne (suunatud tajutud süüdlasega seotud isikutele). Kättemaksuga võib paratamatult kaasneda afektiseisund, kuna see võib olla psühholoogiline ja/või füsioloogiline valuaisting, mille inimene endale taas loob.
Niegowić
Niegowić sai linnaõigused 1785. aastal, kuid kaotas need 1896. aastal.
Sädemesaar
Sädemesaar ehk Sädemete saar on müütiline koht rahvuseeposes "Kalevipoeg".
Sädemesaart on mainitud eepose kuueteistkümnendas loos ("Lennuki" ehitus ja merereisi algus. Teekond maailma otsa.  Lapumaa ja Varrak, lapu tark.)
Kalevipoeg koos kaaslastega jõudis laeval Lennuk Lapu randa ning võttis teejuhiks Varraku, Lapu targa. Seilati merel kuni nähti Sädemesaart. Varrak ei soovitanud laevameestel saarele minna. Sulevipoeg seevastu pidas seda vajalikuks ning laev aeti randa. Sulevipoeg trotsis ohtu ning kõndis saarel põrgu leeaugu poole, ehkki juuksed ja kulmud kõrbesid. Viimaks leidis ta, et tulekünkast pole kasu kellelgi - ning paras oleks võtta siit piibu peale tuld ja laeva peale tagasi minna.
Andurjas jaanikakar
Andurjas jaanikakar (Chrysanthemum carinatum) on korvõieliste sugukonda kuuluv taimeliik.
Mäe-Vadsa lump
Mäe-Vadsa lump (ka Meliküla tiigid) on järv Võru maakonnas Võru vallas Meeliku külas. Veekogu pindala on 0,9 ha. Veekogu kaldajoone pikkus on 367 m.
Neurootik
Neurootik on neuroosi ehk närvisüsteemi psüühilise talitluse häire all kannatav inimene, kelle sümptomiteks võivad olla ärevus, viha, kadedus, süütunne, depressiivsus ning keda iseloomustab stressitalumatus, irratsionaalne mõtlemine ja muretsemine.
Neurootik võib olla ka riik või mõni muu institutsioon, mis oma süstemaatilise ja eesmärgipärase tegevusega muudab inimeste isiksusetüüpi, tuues neis sellega esile neurootilisust.
Põhjused
Neurootilisus saab alguse lapsepõlves, seoses lapse pideva normaalsete vajaduste summutamise ja mahasalgamisega, mis viib lapse järkjärgulise sulgumiseni. Tekkinud olukorras on laps n-ö välja lülitatud – on rohkem mittetõeline kui tõeline – ning toimib samuti kahe mina süsteemis, tõelise ja mittetõelise mina süsteemis. Tõeline mina esindab tõelisi vajadusi ja tundeid, mittetõeline mina on nende tunnete varje, millest saab fassaad tema vanemate vajaduste rahuldamiseks. Kui lapse(vanema) oma vanemad teda pidevalt alandasid, võib ta nüüd oma lastelt nõuda, et nad oleksid orjalikud ja alandlikud, ei oleks tema suhtes ninakad ega ütleks talle midagi vastu. Taoline pidev nõudmine käib läbi süütunde tekitamise, mis tähelepanuta jätmisel lõpeb vaimse terrori ja ohvri jaoks alaväärsuskompleksi, omakorda neuroosi, ning erinevate tegurite koosmõjul viimasele ka võimaliku skisofreenia või bipolaarse häirega.
Sisian
Sisian (armeenia keeles: Սիսիան) on linn Lõuna-Armeenias Sjunikhi maakonnas.
Linn asub Vorotani jõe ääres 217 km kaugusel Jerevanist ja 115 km kaugusel maakonna keskusest Kapanist.
Tooji
Touraj Keshtkar (pärsia keeles تورج کشتکار‎; esinejanimega Tooji; sündinud 26. mail 1987 Shīrāzis) on Iraani päritolu Norra laulja, modell ja telesaatejuht.
Ta esindas Norrat 2012. aasta Eurovisiooni lauluvõistlusel Bakuus lauluga "Stay". Laul jäi finaalkontserdil seitsme punktiga viimaseks, kuid jõudis Norra singlite edetabelis VG-lista teisele kohale.
Paberraha
pisi|268px|Eri valuutades 5000 ühiku väärtusega paberrahad pisi|vasakul|100 [[Vana Iisraeli seekel|Vana Iisraeli seeklit paberrahana, mõlemad küljed (1980)]] Paberraha (ka kupüür ja rahatäht) on paberist, riidest, metallist või plastist valmistatud seaduslik maksevahend, enamasti ristkülikukujuline. See on teine sularaha liik müntide kõrval, mis on tavaliselt väiksema nominaalväärtusega kui rahapaberid (ehkki mitte alati).
Esimesed paberrahad võeti kasutusele Tangi ja Songi dünastiate aegses Hiinas alates 7. sajandist. See arenes kaupmeeste hoiusetšekkidest Tangi dünastia ajal, kuna kaupmehed soovisid vältida suurte tehingutega kaasnevaid vaskmündikoguseid. Yuani dünastia ajal võttis paberrraha kasutusele mongolite riik. Euroopasse jõudis paberraha 14. sajandil, tänapäevasel kujul võeti see tarvitusele 17. sajandil.
Ehkki tänapäeval tagab paberraha tavaliselt riik, võib see põhimõtteliselt kehtida ka üksnes panga tagatisega. Ka nüüdisajal ei väljasta paberraha kõigis riikides üksnes riigipank.
Cassini
Cassini võib tähendada mitut asja.
Mutiku
Mutiku oli küla Tartumaal, ajalooliselt Raanitsa mõisa alal. Küla jääb tänapäeval Vissi küla alale. Kihelkondlikult kuulus küla Kambja kihelkonda. Küla kaotati 1977, mil see liideti Vissi külaga.
Küla alal on olnud Mutiku karjamõis.
Zavolžsk
Zavolžsk on linn Venemaal Ivanovo oblastis, Zavolžski rajooni keskus. Asub Volga (Gorki veehoidla) ääres, 105 km Ivanovost kirdes.
Doktor Hukatus
thumb thumb
Victor Von Doom oli briljantne teadlane ja ka sõber Reed Richardsile. Kui nad koos läksid kolme sõbraga kosmosesse ekspeditsioonile, jäid nad teele meteoriidisajule, ning said naastes üliinimlikud võimed. Reed Richardsist sai Hr. Fantastiline, kes sai enda jäsemeid ja keha ükskõik kui pikaks venitada, Sue Stormist aga Nähtamatu Naine, kes sai end nähtamatuks muuta, Johnny Stormist Inim Tõrvik, kes suutis lennata ja tuld kontrollida, Ben Grimmist aga Asi, kes nn inimkivim. Victor sai võime kontrollida elektrit, kahjuks aga jäid ta näole kohutavad armid ja ta pidi näo varjamiseks kandma rauast maski. Sellest ajast on ta Fantastilise Neliku vihavaenlane ja püüab neid tappa. Ta kannab rohelist kapuutsi ja keepi ning rauast kaitsmeid.